
ЙӨКМӘТКЕҺЕ

Программаның мәғлүмәт картаһы. Аңлатма яҙыу .
Программаның маҡсаттары һәм бурыстары . Эш йүнәлештәре һәм өлгәшеләсәк һөҙөмтәләр. Программаның йөкмәткеһе .
«Йәйләү»ҙең саралар теҙмәһе.

«Йәйләү»ҙең көндөҙгө ял итеү үҙәгенең көндәлек эштәре. Балаларҙың ялын ойоштороуҙы баһалау.
Ҡулланылған әҙәбиәт.


















	



	Һәр ырыуҙың тарихы, мәҙәниәте аша башҡорт халҡының тарихын, мәҙәни тарихын, мәҙәниәтен, шәхестәрен, ижадын өйрәнеү;
башҡорт балалар уйындарын өйрәнеү;
топонимик легендалар һәм иҫтәлекле урындар менән танышыу һәм тасуирлай белеү;
һорау биреп, әңгәмә ҡороп өйрәнеү;
ҡурай, ҡумыҙ уйнау серҙәренә төшөнөү.

	Үтәлеү ваҡыты
	1 смена, 2-22 июнь

	Программа
ҡатнашыусыларҙың дөйөм һаны
	65 бала, 10 тәрбиәсе

	Программа
ҡатнашыусыларҙың йәше
	7-15 йәшендәге балалар

	Көтөләсәк һөҙөмтәләр
	Рухи сәләмәтлек тәрбиәләү өсөн үҙ халҡыңдың быуаттарҙан-быуаттарға һанала, камиллаша, күсә килгән рухи ҡиммәттәрен үҙләштереү;
Республикабыҙға исем биргән башҡорт халҡының һәм быуаттар элек был ерҙәргә күсеп ултырған башҡа милләт вәҡилдәренең тарихы, традицияһы тураһында мәғлүмәт алыу,
ихтирамлы мөнәсәбәт нигеҙендә интернациональ, толерантлыҡ тойғоһо тәрбиәләү маҡсатында һәр бала иң элек үҙ туған теленә, халҡына ҡарата
һөйөү тәрбиәләү

	Программаның	тулы атамаһы
	“Йәйләү” көндөҙгө ял итеү үҙәге программаһы

	Программаның авторҙары
	Бураҡаева Мәрйәм Сабирйән ҡыҙы
Бураҡаева Гөлнур Диҡҡәт ҡыҙы

	Программаны	ғәмәлгә ашырыусы
	Башҡортостан Республикаһы Архангел районы муниципаль районы
Абҙан ауылы урта дөйөм белем биреү мәктәбе

	Программаны үткәреү урыны
	Башҡортостан Республикаһы Архангел районы муниципаль районы
Абҙан ауылы урта дөйөм белем биреү мәктәбе

	Юридик адресы
	453045, Башҡортостан Республикаһы Архангел районы муниципаль районы
Абҙан ауылы, А.Абдрахманов,70 урамы.

	Программаның маҡсаты һәм бурыстары
	Баланың тәбиғи һәләтен асыу маҡсатында туған тел мөхите булдырыу, һәр яҡлап үҫешенә йүнәлеш биреү өсөн шарттар тыуҙырыу, сәләмәтлеген нығытыу өсөн – балалар уйындары, спорт ярыштары үткәреү, музыка ҡоралдарында уйнап өйрәнеү, туған телдә йырҙар башҡарыу, ырыу тарихы аша үҙ халҡының тарихын өйрәнеү, ауылдың ер-һыу атамаларына ҡарата ижад ителгән легендаларҙы өйрәнеү аша үҙ төбәге тарихына ҡыҙыҡһыныу уятыу, халыҡ шәхестәренең, күренекле әһелдәренең тормош һәм ижад юлын өйрәнеү маҡсатында улар исеменә конкурстар үткәреү, ҡыҫҡа ваҡытҡа сәйәхәттәргә алып сығып, тирә-яҡтың үҫемлектәре, ҡош-ҡорто, йәнлек-хайуандары менән таныштырыу һәм туған телдә уларҙың атамаларын өйрәтеү, һәр баланы сәхнәгә сығарыу, мотлаҡ йырлатыу һәм бейетеү.
Бурыстар:
баланың ҡанына һалынған һәләтен асыу;
балала тыуған төбәккә, тәбиғәткә, илгә ҡарата һөйөү уятыу, тәбиғәтте һаҡлау зарурлығын аңлатыу;йырлай һәм бейей белеүҙең рухи сәләмәтлеккә лә, ыңғай йоғонто яһауын аңлатыу;
бейей һәм йырлай белеүҙең сәхнә өсөн генә түгел, көндәлек тормошта сәләмәт йәшәү шарттарының нигеҙе икәнлеген, рухи сәләмәтлеккә ыңғай йоғонто яһауын аңлатыу һәм бейергә өйрәтеү;
саф  һауала,  сәләмәтлеккә  ыңғай  тәьҫир



	
	яһарлыҡ шарттарҙа баланың физик һәм рухи ҡиммәттәрен үҫтереүгә, үҙ тәрбиә менән шөғөлләнергә йүнәлеш биреү;
баланы үҙе өсөн генә түгел, коллектив (“Йәйләү”ҙә ырыу) өсөн дә, артабан мәктәп, уҡыған һәм эшләгән коллективы өсөн дә йәшәргә, борсолорға, уның мәнфәғәтен күҙәтергә өйрәтеү;
буш ваҡытты дөрөҫ файҙаланырға, ялды ойоштора белергә, беренсел мөһим бурысты үтә мөһим булмағандарынан айырып өйрәтеү;
бер генә минутты ла бушҡа үткәрмәй, файҙалы маҡсаттарға йүнәлтеп өйрәнеү күнекмәһе булдырыу, баланы үҙ-ара мөғәмәлә итеү, бәхәсләшеү, тапҡыр һәм дөрөҫ яуап биреү күнекмәһе тәрбиәләү;
баланың күңел донъяһына ыңғай тәьҫир итеү; башҡаларҙы аңлау өсөн, үҙеңде уның урынына ҡуйып ҡарарға өйрәтеү.

	Программаның төп эш йүнәлештәре
	Программала аҙ ваҡыт эсендә бик күп бурысты тормошҡа ашырыу маҡсаты билдәләнгән, шуның өсөн төрлө йүнәлештәр ҡаралған:
белем биреү;
рухи-әхлаҡи тәрбиә; спорт-һауыҡтырыу; ижади эшмәкәрлек;
илһөйәрлек тойғоһо тәрбиәләү;
мәҙәни-тарихи	белем	биреү	һәм	ғәмәли башҡарыу;
социаль-көнкүреш һабаҡтары.



	
	һәр ырыуҙың тарихы, мәҙәниәте аша башҡорт халҡының тарихын, мәҙәни тарихын, мәҙәниәтен, шәхестәрен, ижадын өйрәнеү;
башҡорт балалар уйындарын өйрәнеү; ҡул эштәре оҫталығына ҡыҙыҡһындырыу
уятыу;
йыр-бейеү,нәфис һүҙ оҫталығына өйрәнеү;
топонимик легендалар һәм иҫтәлекле урындар менән танышыу һәм тасуирлай белеү;
һорау биреп, әңгәмә ҡороп өйрәнеү; ҡурай, ҡумыҙ уйнау серҙәренә төшөнөү.

	Үтәлеү ваҡыты
	2-22 июнь

	Программала ҡатнашыусыларҙың дөйөм һаны
	65 бала, 10 тәрбиәсе

	Программала
ҡатнашыусыларҙың йәше
	Мәктәп йәшендәге балалар

	Көтөләсәк һөҙөмтәләр
	Рухи сәләмәтлек тәрбиәләү өсөн үҙ халҡыңдың быуаттарҙан-быуаттарға һынала, камиллаша, күсә килгән рухи ҡиммәттәрен үҙләштереү;
Республикабыҙға исем биргән башҡорт халҡының һәм быуаттар элек был ерҙәргә күсеп ултырған башҡа милләт вәкилдәренең тарихы, традицияһы тураһында мәғлүмәт алыу, ихтирамлы мөнәсәбәт нигеҙендә интернациональ, толерантлыҡ тойғоһо тәрбиәләү маҡсатында һәр балала иң элек үҙ туған теленә, халҡына ҡарата һөйөү тәрбиәләү



Аңлатмалы яҙыу һәм программаның актуаллеге

“Йәйләү”ҙең төп маҡсаты – балаларҙы физик һәм рухи яҡтан сыныҡтырыу, уҡыусының һәр яҡлап һәләтен асыу өсөн йүнәлеш биреү, артабан үҙ тәрбиә менән шөғөлләнеүгә нигеҙ һалыу, бала булмышында, аңында тәбиғәттән бирелгән, быуындан-быуынға күсә килгән һәләтен уятыу. Ә бындай тәрбиә биреү баланың тәбиғи һәләтен асыуҙа иң беренсе урында туған тел, халыҡ педагогикаһы торорға тейеш.
Бөтөн халыҡтар ҙа үҙ киләсәген үҙ тәжрибәһендә тупланған халыҡ педагогикаһы нигеҙендә тәрбиәләгән. Халыҡсанлыҡ принциптары төп урында торорға, тәрбиә эшенең нигеҙен тәшкил итергә тейеш. Халыҡ педагогикаһы – ул ҡағиҙәләр түгел. Халыҡ педагогикаһы һәр халыҡтың тарихы, традициялары, йолалары, мәҙәниәте, сәнғәте, ижады аша алып барылған тәрбиә. Ошо нигеҙҙә илһөйәрлек тәрбиәләнә. Илһөйәрлек – ул үҙ милләтеңде, үҙең йәшәгән төбәкте генә түгел, ә уларға булған һөйөү аша бөтөн халыҡтарға, бөтөн илдәргә ҡарата ла йылы мөнәсәбәт тыуҙырыу тигән һүҙ.
Халыҡ тарихы, уның тәжрибәһе, әхлаҡи һәм эстетик хыялы, уның Ватанға булған һөйөүе, уй-хыялдары һәм киләсәккә өмөтө, әйтәһе фекере туған тел ҡиммәттәрендә һаҡлана һәм фәҡәт туған тел аша бала күңеленә юл ярып була. Шуның өсөн әле кешелек донъяһында китаптар ҙа, мәктәптәр ҙә булмаған замандарҙа уҡ балала рухи ҡиммәттәр тәрбиәләнгән. Әммә, халыҡтың прогрессив традицияларын файҙаланып, ҡыҫҡа ғына ваҡыт эсендә булһа ла “Йәйләү”лагеры программаһы нигеҙендә ошо бушлыҡты тултырырға мөмкинселек бар.
Һәр хәлдә халыҡ традицияларының иң һәйбәт өлгөләре нигеҙендә бала күңеленә тәбиғәттән һалынған рухи ҡиммәттәрҙе уятып ебәреү өсөн йүнәлеш биреп була. Был программа нигеҙендә рухи байлыҡҡа ҡарата һөйөү уятыла, артабан тормошта ошо йүнәлештә үҙтәрбиә менән шөғөлләнерлек йүнәлеш бирелә. Был - заман талабы, сөнки донъяла барған кире күренештәр бала күңеленә юл яра, аңын томалай.
Үҫмер телевидение, интернет аша үҙ белдеге менән төрлө тапшырыуҙар ҡарап, ҡанына һалынған рухи ҡиммәттәргә юл ябып, бөтөнләй ят мөхит тәрбиәһе солғанышында ҡалыуы, үҙен юғалтыуы ихтимал. Көнбайыш һәм Америка тәьҫирен һаман нығыраҡ тоябыҙ.
Туған телде өйрәнеү, байытыу, халҡыбыҙ фәлсәфәһен аңларлыҡ кимәлгә еткереү, бала күңелендә иң элек туған халҡыңа, уның теленә, ижадына, тарихына һөйөү орлоғо сәсеүҙән башлана. Был маҡсатты иһә беҙ аҙ ғына ваҡыт эсендә (өс аҙна) төрлө юлдар, төрлө ысулдар, төрлө алымдар менән

тейешле мөхит солғанышында тормошҡа ашырабыҙ. Ә аңына ыңғай яҡтан тәьҫир итеү, сәләмәт тормош алып барыуҙың мөһимлеген аңлатыу, коллективта үҙеңде тотоу, һыйышып тыныс йәшәү принциптарына, сәмле ярыш, бәхәс алымдарына өйрәтеү һәр үткәрелгән сарала төп маҡсаттарҙың береһе итеп ҡуйыла.
Ырыуҙарға бүленеү шартлы рәүештә булһа ла, балалар, тәғәйен ырыуҙарҙан тупланып, ырыу тарихын, шәхестәрен, боронғо шөғөлөн өйрәнеп, дөйөм халыҡтың рухи һәм матди ҡиммәттәрен өйрәнәсәк.
“Йәйләү” отрядтарға түгел, ырыуҙарға бүленеп эшләй. Ырыуҙар төрлө йәштәге балаларҙан туплана.
Программаны эшләгәндә, Рәсәй Федерацияһының һәм Башҡортостан Республикаһының белем биреү, балалар хоҡуғын яҡлау, хеҙмәт кодексы, хеҙмәт һәм ял итеүгә ҡағылған бөтә Закондар һәм норматив-хоҡуҡи документтар иҫәпкә алынды.
Балаларҙың ял итеү сменаһына уҡытыусылар, тәрбиәселәр һәм әйҙәүселәр һайлап алына, әммә төрлө коллективтарҙан тупланған ваҡытлыса педагогик коллективты программа менән таныштырыу һәм йүнәлеш биреү мотлаҡ.

“Йәйләү”ҙең маҡсаты һәм бурыстары
Төп маҡсат – туған телдә телмәр байлығын үҫтереү, башҡорт халҡының мәҙәниәтен, тарихын, йолаларын, балалар уйындарын, ижадын, спорт төрҙәрен өйрәнеү, музыка ҡоралдарында уйнап өйрәнеү, боронғо шифалы ризыҡтарҙы әҙерләү серҙәренә төшөнөү, ырыу легендаларын өйрәнеү, халҡыбыҙ шәхестәре, сәнғәт әһелдәре менән танышыу.
Бурыстар:
баланың ҡанына һалынған һәләтен асыу;
балала туған төбәккә, тәбиғәткә, илгә ҡарата һөйөү уятыу, тәбиғәтте һаҡлау зарурлығын аңлатыу;
музыка ҡоралдарында уйнауҙың рухи сәләмәтлеккә лә, физик сәләмәтлеккә лә ыңғай йоғонто яһауын аңлатыу аша уйнарға өйрәтеү;
бейей һәм йырлай белеүҙең сәхнә өсөн генә түгел, көндәлек тормошта сәләмәт йәшәү шарттарының нигеҙе икәнлеген, рухи сәләмәтлеккә ыңғай йоғонто яһауын аңлатыу һәм бейергә өйрәтеү (“Бейемәгән башҡорт юк !”- тигән девиз менән эшләү) ;
саф һауала, сәләмәтлеккә ыңғай тәьҫир яһарлыҡ шарттарҙа баланың физик һәм рухи ҡиммәттәрен үҫтереүгә, үҙ тәрбиә менән шөғөлләнергә йүнәлеш биреү;

баланы үҙе өсөн генә түгел, коллектив (“Йәйләү”ҙә ырыу) өсөн дә, артабан мәктәп, уҡыған һәм эшләгән коллективы өсөн дә йәшәргә, борсолорға, уның мәнфәғәтен күҙәтергә өйрәтеү;
буш ваҡытты дөрөҫ файҙаланырға, ялды ойоштора белергә, беренсел мөһим бурысты үтә мөһим булмағандарынан айырып өйрәте1;
бер генә минутты ла бушҡа үткәрмәй, файҙалы маҡсаттарға йүнәлтеп өйрәнеү күнекмәһе булдырыу, баланы үҙ-ара мөғәмәлә итеү, бәхәсләшеү, тапҡыр һәм дөрөҫ яуап биреү күнекмәһе тәрбиәләү;
баланың күңел донъяһына ыңғай тәьҫир итеү; башҡаларҙы аңлау өсөн, үҙеңде уның урынына ҡуйып ҡарарға өйрәтеү,
халҡыбыҙ булмышын, йәшәйешен өйрәнеү;
баланың ни менән ҡыҙыҡһыныуын күҙәтеү, өйрәнеү һәм, йүнәлеше биреү;
шифалы үҫемлектәрҙе танырға, йыйырға, һаҡларға, ҡулланырға өйрәтеү;
үҫемлектәрҙең, бөжәктәрҙең, хайуандарҙың, башҡортса атамаларын өйрәтеү, атамалар менән бәйле һынамыштар, әйтемдәр, мәҡәлдәр, йомаҡтар өйрәнеү;
көн, аҙна, ай, мөсәл, йыл атамаларын башҡортса өйрәнеү;
йылҡы малы, һыйыр малы һәм башҡа йорт хайуандары менән бәйле көнкүреш әйберҙәре атамаларын белеү.

Эш йүнәлештәре:
Милли, мәғәнәле, маҡсатлы, сюжетлы уйындар; иҫтәлекле урындарға сәйәхәттәр;
һыу инеү, йөҙөп өйрәнеү;
әңгәмәлә	ҡатнашыу,	һорау	биреү,	бәхәс	ҡороу	нескәлектәрен үҙләштереү;

Өлгәшеләсәк һөҙөмтәләр
Ял һәм һауыҡтырыу лагерының маҡсаттарынан һәм бурыстарынан сығып, тәрбиәселәр һәм әйҙәүселәргә юғары кимәлдә башҡорт телендә һөйләшеү; тарихын, әҙәбиәтен, мәҙәниәтен, ижадын яҡшы белеү; йыр- бейеүгә маһир булыу, берәй музыка ҡоралында уйнай белеү кеүек талаптар ҡуйыла. Рухи сәләмәтлек тәрбиәләү өсөн үҙ халҡыңдың быуаттарҙан- быуаттарға һынала, камиллаша, күсә килгән рухи ҡиммәттәрен үҙләштереү тормошҡа ашырыла.
Республикабыҙға исем биргән башҡорт халҡының һәм быуаттар элек был ерҙәргә күсеп ултырған башҡа милләт вәкилдәренең тарихы, традицияһы тураһында мәғлүмәт алыу, ихтирамлы мөнәсәбәт нигеҙендә илһөйәрлек, интернациональ, толерантлыҡ тойғоһо тәрбиәләү маҡсатында һәр балала иң элек үҙ туған теленә, халҡына ҡарата һөйөү тәрбиәләнә.

Программаның йөкмәткеһе
Көн тәртибе
“Йәйләү” ял һәм һауыҡтырыу лагерының көн тәртибе тәғәйен урынлашҡан төбәктең тәбиғәт торошона, сменаның ниндәй миҙгелгә тап килеүенә ҡарап үҙгәреүе ихтимал.
1. Йыйылыу
2. Иртәнге күнекмәләр.
3. Линейка
4. Иртәнге аш.
5. Спорт уйындары һәм ярыштары.
6. Хеҙмәт десанты
7. Конкурстар
8. Ял өсөн ваҡыт (Үҙең теләгән эш менән шөғөлләнеү)
9. Төшкө аш.
10. Ырыуҙар сығышы, төрлө уйындар.
11. Көндәлек эшкә йомғаҡ яһау.

“Йәйләү”ҙең саралар теҙмәһе
“Йәйләү”гә килеү. Ырыуҙарға бүлеү. Ҡор башы һайлау.
“Йәйләү”ҙе	асыуға әҙерләнеү: атрибуттар ятлау, ырыу йыры, девиз өйрәнеү, тамға төшөрөү, бүлмәләргә исемлек яҙыу.
“Йәйләү”ҙә үткәрелергә тейешле саралар теҙмәһен яҙып элеү.
Йәш рәссамдар ярышы. Ҡасим Дәүләткилдиев исемендәге конкурс. Спорт ярыштары. Алпамыша конкурсы.
Сәсәндәр ярышы. Ерәнсә сәсән, Бәндәбикә, Мөхәмәтша Буранғолов һәм тағы бер нисә сәсән тураһында мәғлүмәт.
Ырыуҙар сығышына әҙерлек башлау.
Йырсылар	ярышы.	Башҡорттоң	атаҡлы	йырсылары	менән таныштырыу. Береһенең исеменә конкурс.
Бейеүселәр	ярышы.	Башҡорттоң	атаҡлы	бейеүселәре	менән таныштырыу. Береһенең исеменә конкурс.
Сәхнә оҫталары ярышы. Юғалған мәҡәлдәр.
Юғалған йыр юлдары.

«Йәйләү»ҙең көндөҙгө ял итеү үҙәгенең көндәлек эштәре

1- се көн.
Ял итергә килеүсе балаларҙы ҡабул итеү. Ырыуҙарға бүлеү. Балаларҙы оҙаҡ тотмаҫ өсөн, йәшенә ҡарап алдан уҡ бүленә. “Йәйләү” урынлашҡан төп лагерь биләмәһе ниндәй ырыу еренә ҡарай - иң өлкән төркөмгә шул ырыу атамаһы бирелә һәм иң өлкән балалар туплана. Был ырыу Хужа ырыу һанала һәм төп эштәрҙе башҡарыуҙа тәрбиәселәргә, әйҙәүселәргә ярҙам итә йәғни бөтөн сараларҙы ла иң элек улар башлап күрһәтә, башҡалар өлгө ала. Шуның өсөн был ырыуға тәжрибәле тәрбиәсе һәм өйҙәүсе тәғәйенләнә.
Артабан балаларҙың йәшенә ҡарап башҡа ырыуҙарға бүленәләр. Ырыуҙар, лагерь мөмкинлегенән, нисә тәрбиәсе һәм әйҙәүсе булыуынан сығып, өс ырыуға бүленә. Табын, Тамъян, Әйле ырыуҙарҙың исеме һайлап алып ҡушыла.
Ырыуҙар үҙҙәренә тәғәйен бүлмәләргә урынлаша. Әйҙәүселәр уларҙы лагерҙағы бүлмәләр, майҙан, ашхана, ял итеү урыны һәм ял тәртибе менән таныштырып сыға.
“Йәйләү”ҙең үҙенсәлеге:
а) аралашыу мотлаҡ башҡорт телендә;
б) һәр бала бөтөн сараларҙа ла мотлаҡ ҡатнашырға тейеш;
в)	сараларҙа	ҡатнашҡан	өсөн	бер	мәрәй	бирелә,	сараларҙа	ҡатнашып, ниндәйҙер баһаларға өлгәшһә, мәрәйҙәр өҫтәлә бара.

Иҫкәрмә.
Нимә ул мәрәй? Мәрәй тәртибе балаларҙың әүҙемлеген арттырыу, ярыш сәмен ҡуҙғытыу өсөн индерелә. “Йәйләү”ҙә ял аҙағында йәрминкә ойошторола. Йәрминкәлә был мәрәйҙәр “аҡсаға әйләнә” һәм әйберҙәргә алмаштырыла. Әйберҙәр хаҡы (шул иҫәптән тәм-том, уны башҡа лагерҙарҙағы тәртип кеүек ярыш һайын айырым балаларға бирә бармайбыҙ, йәрминкә өсөн ҡалдырабыҙ) түбәндәгесә билдәләнә: балалар йыйған мәрәйҙең иң күбе нисәү икәнлеген беләбеҙ ҙә шунан сығып иҫәпләйбеҙ. Әйтәйек, бер бала йыйған иң күп мәрәйҙәр һаны 92, 89, 83, 81 икән, ти. Ошо һандан 20 мәрәйҙе балаға тәм-том йәки башҡа “арзаныраҡ” әйберҙәр алырға ҡалдырабыҙ ҙа, иң ҡиммәтлеһенә хаҡты 61 – 70 мәрәй тип билдәләйбеҙ. Ә тәм-томға: кәнфит –2, печенье – 1, һауытлы һут – 3, шоколад – 5 мәрәй тигән хаҡтар билдәләйбеҙ. Артабан әйберҙәрҙең сифаты буйынса бүлеп сығабыҙ ҙа 21-30 мәрәй, 31- 40 мәрәй, 41- 50 мәрәй, 51- 60 мәрәй тигән хаҡтар билдәләйбеҙ. Әйбер “һатыу” эше әйҙәүселәргә һәм тәрбиәселәргә

йөкмәтелә. Алмаштырылған мәрәйҙәр	шунда уҡ йыртыла бара. Өлкән тәрбиәсе тәртип һаҡлай.
г) һәр бүлмә аҡ ҡағыҙ битенә балаларҙың исемлеген яҙып ишеккә элә. Исем- фамилия мотлаҡ башҡортса яҙыла;
д) әйҙәүсе һәр балаға “Йәйләү” гимны тип ҡабул ителгән “Башҡортостан” йыры (Дамир Әҙелбаев һүҙҙәре һәм көйө) һүҙҙәрен таратып бирә.
е) ҙур ватман ҡағыҙға ырыу атрибуттары һәм күмәкләшеп һайлап алынған ырыу йыры, ырыу девизы яҙып эленә. Ырыу башы һайлана.

2- се көн.
Был көнө сменаны асыуға әҙерлек бара.
Хужа ырыуҙа әҙерлек. Ырыу башы етәкселегендә атрибут әйтеп өйрәнә, девиз, йыр һәм гимн ҡабатлай, ҡаршы алыу һүҙҙәре ятлай. Башҡа ырыу балалары ла атрибуттар, йыр һәм гимн ятлай.
3- сө көн.


«Алпамыша» спорт ярыштары. Бейергә өйрәнеү.


 “Йәйләү”ҙе асыу.




4- се көн.

Асыу тантанаһы үткәреләсәк урынға тирмә ҡорола, ә майҙан тирмә рәүешендәрәк түңәрәк була. Ырыуҙар линейкаға теҙелеп тормай, майҙандың тирә-яғынан урын ала, Йәйләү асылғандан һуң ултыралар. Ә ҡунаҡтар өсөн махсус урын әҙерләнә. Ултырыу өсөн лагерь етәкселеге менән килешеп түшәр әйбер алырға кәрәк. Ҙур сәхнә түре башҡортсалап биҙәлә. Сәхнә тирәләй ырыуҙарҙың гәзиттәре эленә.
Тантаналы асыу тураһында фекер алышҡандан һуң, ял итеү программаһының төп саралары һәм мотлаҡ үтәлергә тейешле шарттар тураһында һөйләшеү үткәрелә. Был эште һәр ырыуҙың үҙ тәрбиәсеһе алып бара.
Ырыуҙарҙың сығышы.
Төрлө милли уйындар уйнау .
                                          







                                                       5-секөн


                                               6-сы көн. 
“Алпамыша спорт ярыштары.
“Әлләсе” уйыны.
                                        7-се көн.
«Алпамыша»  спорт ярыштары.
«Алтын тирмә» ярышы. Ырыу менән ырыу ярышы.

                                         8-се көн.
Уҡытыусы- ветерандар, тыл хеҙмәткәрҙәре менән осрашыу .
Милли аш төрҙәре менән танышыу (буҙа, талҡан). Милли уйындар.
                                          9-сы көн.




Сим йылғаһына сәйәхәт.
«Алпамыша» спорт ярыштары. Милли уйындар.

«Алпамыша» спорт ярыштары.






10-сы көн.

Башҡорт телендә нәфис фильмдар ҡарау һәм әңгәмә ҡороу.
Мөхәмәтша Буранғолов исемендәге призға ярыш.“Һаумы, һаумы, әкиәт!” Фольклор нимә ул? Кем ул сәсән? Әкиәттәрҙе кем ижад итә?
Балалар үҙҙәре әкиәт һайлап алып сәхнәләштерә. Осрашыуҙар. Әңгәмә.

                                     11-се көн.
«Алпамыша» спорт ярыштары.
«Ырыу байрағы» өсөн алыш.
Ырыу концерты һәм милли уйындар.
                                     12-се көн.
Башҡортостан Республикаһының символдары менән танышыу. Башҡортостан тураһында шиғырҙарҙы тасуири уҡыу.
Һүрәттәр	күргәҙмәһе	Тыуған	илем-гүзәл	төйәгем»	темаһына	асфальтта һүрәттәр конкурсы»


                                13-сө көн.
Өфө ҡалаһына сәйәхәт.
«Алпамыша» спорт ярыштары.
Йомаҡ ҡойоу һәм яуаптар. «Юғалған мәҡәлдәр» кисәһе.
                                 14-се көн.
«Йәйләү һылыуҡайы» конкурсы.
Музыка ҡоралдарында уйнап өйрәнеү (ҡумыҙ, ҡурай).
Бөйөк ҡурайсылар, ҡумыҙсылар тураһында мәғлүмәт биреү

                                  15-се көн.
«Алпамыша» спорт ярыштары.
Шифалы үҫемлектәр тураһында белешмә биреү.
«Башҡортостаным». Һүрәттәр конкурсы.
                                    16-сы көн.
«Йәйләү батыры» конкурсы.
Тарихи шәхестәр.Салауат Юлаев яугир, шағир. Уның тураһында әңгәмә ҡороу.

                                        17-се көн.
Ҡул эштәре (түшелдерек эшләү). Оҫталыҡ дәресе.
 Саф һауала милли уйындар.
                                                    18-се көн.
«Мөғжизәләр яланы» уйыны.
Таҡмаҡсылар һәм көләмәс һөйләүселәр ярышы. Саф һауала милли уйындар.
                                 19-сы көн.

Миңлеғәле Шайморатов музейына сәйәхәт.
“Урал батыр” эпосы буйынса “Туған телеңде беләһеңме?” кисәһе. Милли уйындар.
«Алпамыша» спорт ярыштары


                                        20-се көн.
«Йәйләү» һабантуйы.
«Йәйләү» ҙе ябыу тантанаһына әҙерләнеү. Тәьҫораттар менән бүлешеү.
                                             21-се көн.


«Йәйләү» ҙе ябыу.
Рәхмәт хаттары тапшырыу. Күңелле флешмоб.
«Йәйләү» менән хушлашыу.

2. Тормош-көнкүреш әкиәттәре: Жанр уҙенсәлектәре. /Ә. М. Сөләймәнов/ Өфө, 1990.

